[{"text_idx": "#000001", "text": "Miloj da personoj en Idlib celebras la 12an datrevenon de la ribelo en Sirio"}, {"text_idx": "#000002", "text": "Bildo: Salma Seif kaj siaj gefiloj dum la manifestacio en Idlib. \u00ab La damag\u0302oj kau\u0306zitaj de la tertremo reprezentas malpli ol unu procento el la damag\u0302oj kau\u0306zitaj de la reg\u0302imo de Bas\u0302ar Al-Asad, de Rusio kaj Irano \u00bb, deklaris Salma Seif."}, {"text_idx": "#000003", "text": "La 15an de marto, miloj da personoj kolektig\u0302is en la urbo Idlib por celebri la 12an datrevenon de la manifestacioj kontrau\u0306 la reg\u0302imo de Bas\u0302ar al-Asad."}, {"text_idx": "#000004", "text": "Nord-okcidente de Sirio, regata de la opozicio, miloj da personoj surstratig\u0302is por marki la 12an datrevenon de la popolaj manifestacioj, kiuj postulis renverson de la prezidento Bas\u0302ar al-Asad kaj de g\u0302ia registaro."}, {"text_idx": "#000005", "text": "La manifestacioj komencig\u0302is la 15an de marto 2011, kaj rapide adoptis revolucian karakteron. Tamen, la ribelo transformig\u0302is rapide en veran militon post perforta represio fare de la sekurecaj fortoj, al kiuj kunig\u0302is fremdaj potencoj."}, {"text_idx": "#000006", "text": "Dek du jarojn poste, Bas\u0302ar al-Asad plu kontrolas plejparte de la lando, c\u0302efe dank\u2019al la milita subteno de Irano kaj Rusio, post la morto de centoj da miloj da personoj kaj milionoj da aliaj, kiuj fug\u0302is sian landon."}, {"text_idx": "#000007", "text": "La konflikto estas grandparte haltigita sen pactraktato, kvankam la bataloj intermite dau\u0306ras, precipe nord-okcidente de la lando, regata de la opozicio. En la regiono log\u0302as pli ol kvar milonoj da personoj, inter kiuj plejparte estis delokitaj de aliaj partoj de Sirio dum precedencaj eksplodoj de perforto. Pasintan monaton, g\u0302i suferis detruajn tertremojn, kiuj mortigis milojn da personoj."}, {"text_idx": "#000008", "text": "Salma Seif, eks-enkarcerigino en registara malliberejo, deklaris dum la c\u0302efa manifestacio de merkredo en la urbo Idlib : \u00ab Ni volas sendi mesag\u0302on al la tuta mondo pere de tiu manifestacio: ni dau\u0306rigas nian revolucion kontrau\u0306 la reg\u0302imo al-Asad, malgrau\u0306 la provoj de kelkaj landoj, kiuj deziras normaligi iliajn rilatojn.\u00bb"}, {"text_idx": "#000009", "text": "La komentoj de S-ino Seif eh\u0302is kun la opinioj de aliaj manifestaciantoj, kiuj denuncis la klopodojn deplojitajn de kelkaj arabaj landoj por faciligi la reintegrig\u0302on de Sirio en la diplomatia regiona medio post la tertremo de la 6a de februaro."}, {"text_idx": "#000010", "text": "\u00ab Ni ne havas alian elekton ol renversi tiun reg\u0302imon, tiel ke la enkarcerigoj de g\u0302iaj malliberejoj povu revidi la lumon \u00bb, deklaris Seif, unu el la delokitoj de la c\u0302efurbo, Damasko."}, {"text_idx": "#000011", "text": "Centoj da civiluloj de la urboj kaj vilag\u0302oj, kiuj c\u0302irkau\u0306as Idlib, atingis la urbon por partopreni la manifestacion."}, {"text_idx": "#000012", "text": "Ahmed Hayhan deklaris, ke li venis de Jisr as\u0302-S\u0302ugur kun aliaj personoj \u00ab por konfirmi, ke ni plu luktas kontrau\u0306 la reg\u0302imo, kiu venigas aliajn militkrimulojn en Sirio, kiuj kontribuas al nia murdo \u00bb."}, {"text_idx": "#000013", "text": "S-ro Hayhan alvokis la internacian komunumon, ke g\u0302i agnosku S-ron al-Asad kiel kulpinton pri tiu sangovers\u0302ado."}, {"text_idx": "#000014", "text": "\u00ab La mondo devas preni siajn respondecojn post c\u0302iuj c\u0302i detruoj kaj murdoj, kiuj okazis dum la krima regado de Bas\u0302ar al-Asad.\u00bb"}, {"text_idx": "#000015", "text": "1-a de januaro 2017: Rekviemo por Sirio (kronologio)"}, {"text_idx": "#000016", "text": "Sirio: mapo katalogas la agadojn de neperforta rezistado"}, {"text_idx": "#000017", "text": "Sirio: la trupoj bombadas denove Homs, 12 mortintoj kaj deko da vunditoj"}, {"text_idx": "#000018", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}]